b'\n_START_ARTICLE_\nSulejman Veli\xc4\x8dastni (TV-serija)\n_START_SECTION_\nGlavne vloge\n_START_PARAGRAPH_\nSulejman Veli\xc4\x8dastni (Halit Ergen\xc3\xa7)_NEWLINE_Sulejman je bil deseti sultan Osmanskega cesarstva, ki je vladal kar 46 let. Leta 1520, ko se je usedel na prestol, je imel le 26 let. Zapisi pravijo, da je bil \xc4\x8dlovek mnogih talentov, med katerimi sta bila v ospredju odli\xc4\x8den ob\xc4\x8dutek za vojno strategijo in pesni\xc5\xa1ka \xc5\xbeilica. Znan je bil kot velik zakonodajalec in predan ob\xc4\x8dudovalec svoje zakonite \xc5\xbeene Ukrajinke Aleksandre. Imperij je prevzel v njegovem najve\xc4\x8djem razcvetu in pod njegovo oblastjo se je raz\xc5\xa1iril na tri celine._NEWLINE_Sultanka Hurrem (Meryem Uzerli, Vahide Per\xc3\xa7in)_NEWLINE_Hurrem oz. Aleksandra, ki je njeno pravo ime. Hurrem je h\xc4\x8di ukrajinskega popa, ki so jo zajeli med osvajalskim pohodom in jo pripeljali v sultanov harem. \xc5\xbdenske \xc4\x8dare je izkoristila v svojo prid in omre\xc5\xbeila Sulejmanovo srce. Iz ljubljenke je kaj kmalu postala Sulejmanova zakonita \xc5\xbeena, ki je imela velik vpliv na dogajanje v cesarstvu. Rodila mu je \xc5\xa1tiri sinove in eno h\xc4\x8der,pripomogla pa je tudi k propadu sultanovega prvega sina Mustafe, ki je bil sin Sulejmana in Mahidevran,  saj so se raz\xc5\xa1irile govorice, da \xc5\xbeeli Mustafa izdati o\xc4\x8deta. Njen sin Selim je na prestolu nasledil svojega o\xc4\x8deta Sulejmana Veli\xc4\x8dastnega._NEWLINE_Sultanka Ay\xc5\x9fe Hafsa (Nebahat \xc3\x87ehre)_NEWLINE_Sulejmanova mati ima v sultanovem \xc5\xbeivljenju posebno vlogo. Ay\xc5\x9fe je bila \xc5\xbeena sultana Selima I. in je imela 17 let, ko je rodila prvega sina Sulejmana. Med njegovim vladanjem je uspela nadzorovati ljubosumje, zavist in sovra\xc5\xa1tvo med sultanovimi ljubljenkami v haremu._NEWLINE_Sultanka Hatid\xc5\xbea (Selma Erge\xc3\xa7)_NEWLINE_Sultanka Hatid\xc5\xbea je Sulejmanova sestra in \xc5\xbeena Ibrahima pa\xc5\xa1e. V \xc5\xbeivljenju ji ni z ro\xc5\xbeami postlano, ker se mora ukvarjati z izgubo otroka, smrtjo matere sultanke, Ibrahimovim pre\xc5\xa1u\xc5\xa1tvom in \xc5\xa1e z njegovo smrtjo. Njen odnos z bratovo zakonito \xc5\xbeeno sultanko Hurrem ni ravno dober, ker Hatid\xc5\xbea za vse slabe stvari krivi Hurrem._NEWLINE_Sultanka Mahidevran (Nur Fettaho\xc4\x9flu)_NEWLINE_Mahidevran je mati Sulejmanovega prvega otroka Mustafe. Mahidevran je najve\xc4\x8dja Hurremina tekmica, a je mati sultanka uspe\xc5\xa1no nadzorovala njuno rivalstvo. Po smrti Sulejmanove matere se je odnos med tekmicama zaostril._NEWLINE_Ibrahim pa\xc5\xa1a (Okan Yalabik)_NEWLINE_Ibrahim je Sulejmanov prijatelj iz otro\xc5\xa1tva, ki ga je sultan cenil in mu zaupal, za njegovo vdanost pa ga je postavil na mesto velikega vezirja in vrhovnega poveljnika osmanske vojske. Poro\xc4\x8den je bil s Sulejmanovo sestro sultanko Hatid\xc5\xbeo. Ibrahim se je izkazal za dobrega, modrega in sposobnega svetovalca. \xc4\x8ce je bil Ibrahim dober sultanov prijatelj, je bilo med njim in Hurrem veliko ve\xc4\x8d napetosti, saj je zagotovil podporo prvemu Sulejmanovemu sinu Mustafi, ki je imel prednost pred prvim Hurreminim sinom. Ta podpora ga je veliko stala._NEWLINE_Rustem pa\xc5\xa1a (Ozan G\xc3\xbcven)_NEWLINE_Rustem pa\xc5\xa1a je Hrvat, ki je pri devetih letih pobegnil od doma in pri\xc5\xa1el v Osmansko cesarstvo. Tam je najprej postal glavni sultanov konju\xc5\xa1nik in najzvestej\xc5\xa1i sluga sultanke Hurrem. Bil je tudi upravitelj provinc Teke ter Dijarbekirja. Poro\xc4\x8dil se je s sultanko Mihrimah in kasneje postal veliki vezir Osmanskega cesarstva._NEWLINE_Sultanka Mihrimah (Pelin Karahan)_NEWLINE_Sultanka Mihrimah je poleg svoje matere sultanke Hurrem in Ibrahima pa\xc5\xa1e edina, ki uspe vplivati na sultanove odlo\xc4\x8ditve in priti do njegovega srca. \xc4\x8ceprav ni preve\xc4\x8d ljubila Rustema pa\xc5\xa1e se je poro\xc4\x8dila z njim, da bi tako zavarovala svoje brate, da bi eden izmed njih zasedel osmanski prestol.'